
A vállalatok fenntartható gondolkodása az ESRS nézőpontjából

A 2024-es év az ESG és a fenntarthatóság szempontjából egy kiemelten dinamikus időszak,
amely során a magyarországi jogalkotás rendeleti szinten is beemelte az Európai Unió által
közzétett ESRS standardot. Az ESRS standard a vállalatok fenntarthatósági jelentéseinek egyik
strukturális alapját képezheti. A célom annak a vizsgálata, hogy a vállalatok mennyire mérik
fel a fenntarthatósággal kapcsolatos kockázataikat, milyen hajlandóság mutatkozik a részükről
a fenntarthatósággal kapcsolatos tevékenységeik pénzügyi finanszírozására, továbbá célom
bemutatni a megkérdezett vállalatok értékláncainak monitorozási szándékát a fenntarthatóságra
való törekvéseik vonatkozásában. A vizsgálat alapját az ESRS direktíva szolgáltatja. A kutatás
primer része 2 db irányított interjú, majd kérdőíves adatgyűjtés formájában valósult meg. A
dolgozat felfedi azt, hogy a kérdőívet kitöltő vállalatok nagy százalékban nem fordítanak kellő
figyelmet a fenntarthatóságból eredő működési kockázataik monitorozására és elemzésére. A
kutatás rámutat arra, hogy a kitöltő vállalatok nem allokálnak erre elegendő pénzügyi forrást
(szüksége minimumra való törekvés elve érvényesül), valamint az értékláncaik kapcsán nem
vizsgálják azok nem fenntartható vállalati működésének kockázatát.



